Ai
14 di Lui il Parlament valenzian al à fate buine la propueste di leç
sul servizi public di radiodifusion e television de comunitât
autonome che e permet di tornâ a inviâ il servizi taiât intal 2013
de diestre spagnoliste in chê volte al guvier. Il test al è stât
votât di dutis lis fuarcis politichis, fale il PP che si è
astignût. I citadins de Comunitât Valenziane a varan cussì la
pussibilitât di gjoldi di un servizi radiotelevisîf public inte lôr
lenghe proprie. La leç e previôt dai mecanisims di control par
evitâ che la radiotelevision valenziane e torni a jessi un dipuesit
pai amîs dal guvier in cjarie. Par cumò no si sa ancjemò cuant che
il servizi al tornarà operatîf e cun trops dipendents.
Font:
VilaWeb,
14/07/16
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk